ZAPISNIK

29. sjednice Vijeća Mjesnog odbora Kupinečki Kraljevec II.,
održane 7. ožujka 2024.,
s početkom u 20,00 sati
Nazočni članovi Vijeća: Marijan Tatar, Ivan Milača, Srećko Ašperger,  Ivan Maretić i Stjepan Tatar .
Ostali nazočni: Lidija Špišić, stručni referent za rad tijela mjesne samouprave.

Predsjedava: Marijan Tatar, predsjednik Vijeća.
         Predsjednik konstatira da sjednici nazoči većina članova Vijeća, što znači da Vijeće može pravovovaljano odlučivati te otvara 29. sjednicu Vijeća. Predlaže da se prije utvrđivanja dnevnog reda usvoji zapisnik 28. sjednice.

         Bez rasprave, jednoglasno (5 “za”), Vijeće prihvaća tekst zapisnika 28. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (5 “za”) usvojilo

dnevni red:

1. Rasprava o potrebi izgradnje dječjeg vrtića 
2. Rasprava o zelenom otoku kod dječjeg igrališta u ulici Matički
3. Obavijesti, pitanja i prijedlozi

Ad 1)  Rasprava o potrebi izgradnje dječjeg vrtića 
            Predsjednik Vijeća, Marijan Tatar obazlaže potrebu donošenja zaključka za izgradnju dječjeg vrtića u Kupinečkom Kraljevcu te otvara raspravu. 
            Nakon rasprave svih članova Vijeća, predsjednik utvrđuje Prijedlog zaključka te ga daje na glasovanje.            
            Vijeće je jednoglasno (5 „za“) donijelo

     ZAKLJUČAK

 o prijedlogu izgradnje dječjeg vrtića u Kupinečkom Kraljevcu na zemljištu bivše područne škole Pri Ašpergeri, Matički 29

1. Vijeće Mjesnog odbora Kupinečki Kraljevec II. raspravilo je potrebu izgradnje dječjeg vrtića u naselju Kupinečki Kraljevec.

2. Vijeće predlaže da se dječji vrtić izgradi na zemljištu bivše područne škole Pri Ašpergeri, Matički 29.

3. Vijeće traži da se na temu izgradnje dječjeg vrtića organizira sastanak sa Gradskim uredom za obrazovanje, sport i mlade.

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Rasprava o zelenom otoku kod dječjeg igrališta u ulici Matički
      Predsjednik Vijeća, Marijan Tatar otvara raspravu.
      Potpredsjednik, Ivan Milača informira članove Vijeća da je u ulici Matički, otprilike prije tri do četiri mjeseca postavljen zeleni otok te da Vijeće nije imalo saznanja o navedenome. Od kad je postavljen, spremnici su prazni. Također, lokacija nije adekvatna, postavljen je na zelenoj površini, kod dječjeg igrališta te je mišljenja da ga treba ukloniti, uz napomenu da sva kućanstva imaju kante za odvajanje otpada.
      Tijekom rasprave, članovi Vijeća složili su se s prijedlogom potpredsjednika te je utvrđen Prijedlog zaključka.

      Predsjednik Vijeća daje Prijedlog zaključka na glasovanje.

      Vijeće je jednoglasno (5 “za”) donijelo

ZAKLJUČAK

 o prijedlogu uklanjanja spremnika za odvojeno prikupljanje papira i  spremnika za odvojeno prikupljanje otpadne plastike u ulici Matički

1. Vijeće Mjesnog odbora Kupinečki Kraljevec II. izražava nezadovoljstvo budući da nije bilo informirano o postavljanju spremnika za odvojeno prikupljanje papira i  spremnika za odvojeno prikupljanje otpadne plastike u ulici Matički.

2. Vijeće je mišljenja da  lokacija nije adekvatna budući da se spremnici nalaze ispred dječjeg igrališta, na zelenoj površini.

3. Vijeće je uočilo da su spremnici nekoliko mjeseci nakon postavljanja prazni. 

4. S obzirom na navedeno te da kućanstva imaju kante za odvojeno prikupljenje otpadnog papira i otpadne plastike, Vijeće traži da se spremnici za odvojeno prikupljanje papira i otpadne plastike uklone sa predmetne lokacije.

5. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Obavijesti, pitanja i prijedlozi
      Član Vijeća Gradske četvrti Brezovica, Srećko Tatar navodi potrebu utvrđivanja lokacija propusta na potocima kako bi se prema Hrvatskim vodama uputila zamolba za sanaciju istih.
        Budući da se nitko ne javlja za riječ, predsjednik Vijeća, Marijan Tatar zaključuje 29. sjednicu Vijeća Mjesnog odbora Kupinečki Kraljevec II.
         Dovršeno u 20,55 sati.
      Zapisnik vodila:

         Lidija Špišić
         KLASA:026-08/24-003/562
         URBROJ:251-13-11-8/005-24-2
         Kupinečki Kraljevec,  7. ožujka 2024.

                                                                                                         Vijeća Mjesnog odbora 

